చైనా
చైనా అని సాధారణంగా పిలువబడే పీపుల్స్ రిపబ్లిక్ ఆఫ్ చైనా తూర్పు ఆసియాలో అతిపెద్ద దేశం,
మరియు ప్రపంచంలోని అతిపెద్ద దేశాలలో ఒకటి. 130 కోట్ల (1.3 బిలియన్) పైగా జనాభాతో ప్రపంచంలోని అతి పెద్ద జనాభా గల దేశంగా 
చైనా ఉంది. చైనా రాజధాని నగరం బీజింగ్ (Beijing).అతిపెద్ద నగరం షాంఘై (shangai).చైనా ఏక పార్టీ పాలిత దేశం. 
చైనాలో 22 భూభాగాలు ఉన్నాయి., వీటిలో 5 స్వయం ప్రతిపత్తి (అటానిమస్) కలిగిన భూభాగాలు, నాలుగు డైరెక్ట్ కంట్రోల్డ్ మునిసిపాలిటీలు (బీజింగ్, తియాజిన్, షాంగై మరియు చాంగ్క్వింగ్), రెండు స్వయంపాలిత భూభాగాలు (హాంగ్‌కాంగ్ మరియు మాకౌ) ఉన్నాయి. పి.ఆర్.సిలో ఉన్న ఫ్రీ ఏరియా ఆఫ్ రిపబ్లిక్ ఆఫ్ చైనా భూభాగాలను రిపబ్లిక్ ఆఫ్ చైనా పాలనలో ఉన్నాయి. తైవాన్, కిన్మెన్, మత్సు, ఫ్యూజియన్ మరియు దక్షిణాసియా అధీనంలో ఉన్న ద్వీపాలు రాజకీయ స్థితి వివాదాస్పదంగా ఉంది.
కాంగో గణతంత్ర రిపబ్లిక్
కాంగో డెమొక్రాటిక్ రిపబ్లికులో సుసంపన్నమైన సహజ వనరులు ఉన్నప్పటికీ రాజకీయ అస్థిరత, మౌలికవసతులు లేకపోవటం, అవినీతి వంటి సమస్యలు ఉన్నాయి. శతాబ్ధాలుగా వాణిజ్యపరంగా, కాలనియల్ అత్యుపయోగం, దోపిడీ కారణంగా కొద్దిపాటి అభివృద్ధి మాత్రమే సాధ్యం అయింది. రాజధాని కిన్షాసాతో పాటు, రెండు అతిపెద్ద నగరాలు లుబంబషి, మొబిజి-మాయిలు రెండు మైనింగ్ కమ్యూనిటీలుగా ఉన్నాయి. 2012 లో డెమొక్రటిక్ రిపబ్లిక్ ఆఫ్ కాంగో అతిపెద్ద ఎగుమతి అయిన ఖనిజాలలో 50% చైనా దిగుమతి చేసుకుంటున్నది. 2016 లో DR డెమొక్రటిక్ రిపబ్లిక్ ఆఫ్ కాంగో మానవాభివృద్ధి స్థాయి 187 దేశాలలో 176 వ స్థానాన్ని పొందింది. 2018 నాటికి దాదాపు 6,00,000 కాంగోలు డెమొక్రటిక్ రిపబ్లిక్ ఆఫ్ కాంగో పొరుగున మధ్య, తూర్పున ఉన్న దేశాలకు పారిపోయారు. ఫలితంగా రెండు మిలియన్ల మంది పిల్లలు ఆకలితో బాధపడ్డారు. యుద్ధంలో 4.5 మిలియన్ల మంది పౌరులు నివాసాల నుండి తరలించబడ్డారు. సార్వభౌమ రాజ్యంగా ఇది ఐక్యరాజ్యసమితి, నాన్-అలైన్మెంటు మూవ్మెంటు, ఆఫ్రికన్ యూనియన్ మరియు కొమేసాలో సభ్యదేశంగా ఉంది.
డెమొక్రటిక్ రిపబ్లిక్ ఆఫ్ ది కాంగోకు కాంగో రివర్ పేరు పెట్టబడింది. ఇది దేశంలో మొత్తంలో ప్రవహిస్తుంది. కాంగో నది ప్రపంచం లోతైన నది. జలసమృద్ధిలో ప్రపంచంలో రెండవ అతిపెద్ద నది. 1876 లో బెల్జియం రాజు లియోపోల్డు కమిటే డి'ఎటుడ్స్ డు హూట్ కాంగో ( "కమిటీ అప్పర్ కాంగో స్టడీ"), కాంగో ఇంటర్నేషనల్ అసోసియేషన్ 1879 లో ఏర్పాటు చేసాడు. ఈ పేర్లు కూడా నది కారణంగా పెట్టడం జరిగింది.
16 వ శతాబ్దంలో ఇక్కడకు చేరుకున్న ఐరోపియను నావికులు కాంగో రాజ్యం, రాజ్యంలో నివసిస్తున్న బంటు నివాసితులు, కాంగో ప్రజలను ముఖాముఖిగా కలుసుకున్న తరువాత కాంగోరాజ్యంలో ప్రవహిస్తున్న కారణంగా ఈ నదిని కాంగో అని ప్రారంభ పేర్కొన్నారు. కోంగో అనే పదం కోంగో భాష నుండి వచ్చింది (దీనిని కికోంగో అని కూడా పిలుస్తారు). అమెరికన్ రచయిత శామ్యూల్ హెన్రీ నెల్సన్ అభిప్రాయంలో ఆధునిక నామం 'కోంగో ప్రజలు ", బకాంగో కూడా పరిచయం చేయబడ్డాయి.